**סיכום פרוטוקול וועד מקומי - מספר 8**

1. בתאריך 31/05/20 התקיימה ישיבת ועד מקומי תקשובית ע"ב אפליקציית זום.
2. בישיבה נכחו: חברי ועד - מורן לונדון בלשאי, דורית עבדו ויונתן לניאדו. לא נכחו: יוחנן אליהו ואלכסיי קמלוב.
3. **להלן הנושאים שנדונו בישיבה**:
4. ביצוע הערכת מצב עדכנית באשכולות **לאור הצפי לגל השני** **של נגיף הקורונה**.
5. סטאטוס פיתוח ומסירת הרחבה.
6. סטאטוס טיפול וקידום נושאים שונים במרחב הציבורי.
7. סטאטוס נושאים שונים מול המועצה.
8. נושאים שוטפים.
9. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
|  | ניהול ישובי | תשתיות מים | * יש להיערך להמשך פרויקט קווי מים בהקשר חיבור ההרחבה לאיזור לחץ קו מים נפרד מהיישוב הוותיק, החלפת הידרנטים ופורקי לחץ וגילוי פיצוי מים תת קרקעיים. * יש לבצע בדיקת לחצים במקומות שונים ביישוב לטובת בחינת התקנת מפחיתי לחץ. | ועד | לפי לו"ז | **בוצע** |
|  | כלכלי | מועצה | יש לתאם פגישת עבודה עם גזבר המועצה בנוגע לתקציב אחזקות ועדים | ועד | שוטף | **בוצע** – ממתינים להוצאת סיכום ע"י הגזבר |
|  | ניהול ישובי | בטחון | יש לקבל הצעה לתכנית אבטחה בזמן בנייה ושיפוץ בתים בהתאם למה שעלה בישיבה ולאחר מכן הנושא ישקל ע"י הוועד בהתאם לפקודות הצבא ויעלה לבחינה ואישור לחטמ"ר יהודה במידת הצורך. | תושבים  רבש"ץ  ועד | שוטף | **בוצע** – מקודמת תכנית שתועלה לאישור חטמ"ר יהודה |
|  | ניהול ישובי | מרכזי מיחזור | יש להעלות דרישה למועצה להוספת מתקני מיחזור ולאתר מקומות פוטנציאליים ביישוב למיקומם. | ועד | שוטף | **הועלתה דרישה**, טרם בוצעה התקדמות בנושא |
|  | ניהול ישובי | תשתיות כבישים | יש להיערך לפעימת ב' בפיזור חומר מקורצף במקומות שונים ביישוב בהתאם לפרסומים קודמים. ייצא עדכון לתושבים בטרם הביצוע. | ועד | שוטף | **בוצע** |

1. **להלן סיכום הישיבה וההחלטות שהתקבלו:**

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | מנהל תקין | ת"ע 2020 | * יש להיערך להצגת הדוחו"ת הכספיים של הועד המקומי עד סוף החודש. | ועד | 30/06 |
| **2** | יישובי | תחבורה ציבורית | * יש להעביר את תכניות של תחנות האוטובוסים על מערכת ה-GIS למהנדס המועצה לקידום נושא התחבורה הציבורית ולהמשיך לעקוב אחר הטיפול מול המנהל האזרחי ומשרד התחבורה. | ועד | מיידי |
| **3** | יישובי | הקצאות מים | * יש להגיש בקשה לרשות המים לקבלת הקצאת מים לגינון ציבורי בהתאם לנוהל של הרשות שיוזיל משמעותית את חשבונות המים של היישוב למקורות. | ועד | מיידי |
| **4** | יישובי | תשתית כבישים | * יש לעקוב אחר הטיפול של מהנדס המועצה בתיקון הכביש בכניסה להרחבה לאחר התיקון הזמני שבוצע. | ועד | שוטף |
| **5** | ארנונה | סקר נכסים | * **יש להיערך לסקר נכסים ביישוב שיבוצע ע"י חברה אזרחית** תחת המועצה לאור הנחיות המועצה בנוגע לפיצוח צו הארנונה ומימושו. ישנן משמעויות לא מבוטלות בעדכון גביית הארנונה לבעלי בריכות, חניות מקורות, שימוש במעטפות בתים ועוד. לקראת הסקר נכסים ייצא פרסום של המועצה וביישוב. | ועד | שוטף |
| **6** | כללי | מרחב ציבורי | * **יש להמשיך ולשמור על הנחיות משרד הבריאות** במרחב הציבורי ולהקפיד על שמירת מרחק, מסיכות והקפדה על שטיפת ידיים והיגיינה. זה מציל חיים!!! | תושבים | שוטף |

1. **עדכונים חשובים ושונות:** 
   1. בוצעה מסירה סופית של ההרחבה מאורון ו"ארזים" למועצה ולחל"פ. המסירה בוצעה תחת התניות לסיום בדיקת תשתיות הביוב, החשמל ומס' דברים נוספים. ארזים מתנערת לעת עתה מאחריותה להקמת גן משחקים בהרחבה בהתאם להתחיבותיה בעבר מאחר ולטענתה היא מוציאה כסף רב על התביעה ולא יתכן שבמקביל היא תבנה גן משחקים בהרחבה בעלויות שסוכמו. **הנושא לא מקובל על היישוב ובהמשך יוחלט על דרכי ההתנהלות מול ארזים בנושא.**
   2. בוצע סיור של היישוב עם מהנדס המועצה, משרד התחבורה, המנהל האזרחי וחברת מטרופולין להרחבת המענה התחבורתי גם להרחבה. כרגע תכנית התחבורה ביישוב לא מאושרת ע"י משרד התחבורה והמנהל האזרחי ולכן שעד שלא תאושר תכנית התחבורה, התמרור והבטיחות הכוללת לא יורחב המענה להרחבה. היישוב עובד מול מהנדס המועצה והמנהל האזרחי לטפל בנושא.
   3. היישוב סיים מבצע של ניקיון יישובי עם טרקטור בו פונו מצבורי אשפה וגזם ע"י כ-10 משאיות בסבבים. **אנו מבקשים מכל התושבים לא להוציא אשפה וגרוטאות למרחב הציבורי ולשמור עליו בשבילנו ולרווחתנו.** תושבים ותיקים שאין ביכולתם לקחת גזם וגרוטאות לפינות הגזם יכולים להיעזר בחצרן היישוב בתיאום ישיר מולו כשהוא עובד ביישוב.
   4. היישוב מסיים בימים אלו את שדרוג תשתיות המים, שהחל במזכירות קודמת ובימים אלו מגיעים לסיומם. **בוצעה קפיצת מדרגה משמעותית בשיפור תשתיות המים ביישוב**, חלוקת איזורי לחץ, תיקון פיצוצי מים תת קרקעיים, תיקון והחלפת הידרנטים, צביעה וסימון כל תשתיות המים ביישוב ועוד. הפעילות הנוכחית משפרת משמעותית את ניהול משק המים וצמצום הפחת. ברצוננו להודות לרונית גמליאל על סיועה במסגרת תפקידה הנוכחי במחלקת הנדסה במועצה לקידום וסיום הפרויקט.
   5. היישוב סיכם **מקום מוסדר לחניית אוטובוסים** עם המועצה ומחלקת תחבורה של החל"פ. בוצע ניקוי ויישור של הקרקע ובהמשך יונח מצע לחנייה בטיחותית ומסודרת.
   6. בוצעה סלילה של חומר מקורצף בסמוך לכיכר בכניסה להרחבה ובציר המוביל ממבנה ארזים לגני אשכול וכרם. בקרוב מתוכננת פעימה נוספת של הידוק המשטחים וסידורם.
   7. היישוב יקבל תגבור של 4 פחי 1100 חדשים לטובת הבית כנסת ושדרוג פחים ישנים קיימים.
   8. בימים אלו מתבצע תהליך של ליקויי הליקויים של חיבור מתקן הסניקה בקצה ההרחבה לחברת החשמל. כולנו תקווה שחיבור המתקן לחשמל יסתיים בתקופה הקרובה, דבר שייקל סביבתית ובאופן משמעותי על התושבים המתגוררים בסמוך.
   9. אנו נמצאים בתהליך של חיפוי כל המשטחים בכיכרות ובגינות בכניסה ליישוב. לאחר מכן נצא ב"קול קורא" לתושבים לקחת חלק במיזם של פיסול סביבתי – חברתי.
   10. בתקופה הקרובה יותקנו מתקני אופניים בכל הגנים הציבוריים ביישוב. כמו כן בהמשך יותקנו גם מתקנים לאיסוף צואת כלבים במרחב הציבורי.
   11. במהלך הזמן הקרוב יתוקנו כל הליקויים בחיבור המתקן סניקה במורדות ההרחבה הצפוניים לקו חשמל ולאחריו תבוצע ביקורת נוספת ע"י חברת חשמל לאישור החיבור והפיכת הגנרטור הנוכחי לגיבוי בלבד.
   12. לאור פניית מס' תושבים בנושא חיסוני כלבים, בהם נדרשו התושבים להסיע את כלביהם למועצה מאחר והוטרינר של המועצה לא הגיע ליישובים עקב מגבלות הקורונה, בוצעה פנייה של היישוב למועצה וההחלטה שונתה. פרסום של הגעת הוטרינר ליישוב לביצוע חיסונים יפורסם בקרוב ע"י וטרינר המועצה.

בברכה,

ועד מקומי